બાર એસોસિયેશનના અગ્રણીઓના જણાવ્યા પ્રમાણે પાછલાં સપ્તાહે એક્સાઇઝ, સર્વિસટેક્સ અને વેટ કમિશનર સાથે થયેલી મિટિંગમાં પણ જીએસટીની સરળતાથી અમલવારી માટે વેટ સમાધાન યોજના ફરી એક વખત લંબાવવાની માગ કરવામાં આવી છે. આ અંગે બાર એસોસિયેશને કેટલીક શરતોમાં ફેરફાર કરવા સાથે નવી સમાધાન યોજના લાવવા સંબંધે સરકારમાં રજૂઆત કરી છે, જેમાં જેઓએ પ્રાથમિક ભરણું ભરેલું હોય તેનો પણ સમાધાન યોજનામાં લાભ મળે તથા ૩૧-૩-૨૦૧૭ સુધીના તમામ નાણાકીય વ્યવહારનો આ યોજનામાં સમાવેશ થઇ જાય તો આ સમાધાન યોજનાનો લાભ લેવા ઘણા વેપારીઓ આગળ આવે તેવી રજૂઆત કરવામાં આવી છે.